Школым ехьэлIа проектыщIэхэр
«Иджырей школ» проектыр теухуащ къуажэхэм иджырей еджапIэхэр щыухуэным, къуажэхэмрэ къалэ мыинхэмрэ дэт курыт еджапIэу 27-м папщIэ зыхуеину Iэмэпсымэхэр къэщэхуным, абыхэм щIэсхэм иджырей технологие гуманитар зэфIэкIхэр егъэгъуэтынымкIэ Iэмалхэр зэтегъэувэным.
2019 — 2020 гъэхэм Солдатскэ станицэм сабий 250-рэ зэкIуэлIэн школыщIэ щаухуэнущ, еджапIэ 16-м бжыгъэхэр зи лъабжьэ технологиехэр щызэтрагъэувэнущ, апхуэдэу педагогхэм я щIэныгъэм хэгъэхъуэным зэпымыууэ елэжь центрхэр къызэрагъэпэщынущ, доброволецхэр (волонтёрхэр) дэIыгъыным гулъытэ хэха хуащIынущ, волонтёрхэм я проектхэр гъэзэщIэным нэхъ жыджэру хэт цIыхухэм псэуныгъэ и лъэныкъуэкIэ зэрызыщIагъакъуэ системэ зэтрагъэувэнущ.
«Дэтхэнэ зы сабийми и ехъулIэныгъэ» проектым хеубыдэ зи школ кIуэгъуэ мыхъуа сабийхэм щIэныгъэ гуэдзэн щрагъэгъуэт IуэхущIапIэхэм зегъэубгъуныр, ахэр физкультурэмрэ спортымрэ дегъэхьэхынымкIэ зыхуеину Iэмалхэр зэтегъэувэныр, технопаркхэр къызэгъэпэщыныр, зэфIэкIышхуэ зыбгъэдэлъ сабийхэр къыщыхах щIыналъэ центрхэр, апхуэдэ цIыкIухэм я зэфIэкIым зыщрагъэужь центрхэр щIыныр.
КъБР-м и Iэтащхьэмрэ Правительствэмрэ я пресс-IуэхущIапIэ.
